open-index/open-wikipedia-markdown huggingface dataset:
Ma’an

**Ma'an** (arabisk: معان, *Maʿān*) er en by sør i Jordan, den ligger 218 kilometer sørvest fra hovedstaden Amman. Den fungerer som administrasjonssenteret for governmentet Ma'an. I henhold til folketellingen i 2015 har den en befolkning på  innbyggere. Sivilisasjoner med navnet Ma'an har eksistert i minste siden tiden med nabateere, et førislamsk arabisk folk som etablerte seg på 300-tallet f.Kr. Den moderne byen ligger like nordvest for den gamle byen. Byen er et viktig transportknutepunkt som ligger på den gamle kongeveien Via Regia og også på den moderne ørkenmotorveien 15 som strekker seg mellom nord og sør i Jordan. I 1902 nådde Hijaz-jernbanen fram til Ma'an.

Ma'an ble grunnlagt som en bosetning av minaerne (arabisk: معين, *Maʿīn*), et gammelt arabisk folk med base i Jemen, datert tilbake til 1000- til 150-tallet f.Kr. De hadde sin storhetstid på 200-tallet f.Kr. da de hadde innflytelse over handelsruten med røkelse. Området Ma'an lå langs en viktig handelsrute og ble bosatt av minaiske handelsmenn og kjøpmenn.

Dagens Ma'an var stedet for sammenstøt mellom den jordanske hæren og islamistiske grupper i 2002 etter at en amerikansk diplomat ble drept. Byen har blitt beskrevet som et «arnested for støtte til IS» av nyhetsmagasinet *[[The Economist]]*. En artikkel i *[[Al-Jazeera]]* fra 2014 om IS-sympatier i Ma'an uttalte at området er «et kjent arnested for uro, kjent for høy kriminalitet, lav sysselsetting og motstand myndighetene», og bemerket tilstedeværelsen i byen av graffiti som var pro-IS.

## Referanser


## Eksterne lenker
*
Kai Grjotheim

**Kai Gudbrand Grjotheim** (født 13. juli 1919 på Åsnes, død 17. april 2003 i Oslo) var en prisbelønt norsk kjemiker, kjent som ekspert på lettmetall og elektrolyse.

Etter examen artium 1940 fra Hamar katedralskole ble det siv.ing. i kjemi fra NTH 1950 og dr.techn. 1956 på avhandlingen om *Contribution to the Theory of the Aluminum Electrolysis*.  Han var dosent i uorganisk kjemi samme sted 1957-59 og professor 1959-61 og 1969-73, professor ved Danmarks Tekniske Universitet 1961-69 og ved Universitetet i Oslo 1973-89. Ellers var han gjesteprofessor ved blant andre Pennsylvania State University, University of New South Wales, Witwatersrand University i Sør-Afrika, Bergakademiet i Freiburg i Tyskland og University of Auckland i New Zealand.

## Verv og utmerkelser
* Guldberg-Waage-medaljen 1988
* Fridtjof Nansens belønning for fremragende forskning 1989
* den italienske Denegani Gold medal for vitenskapelig innsats innen lettmetallforskning 1971
* den franske Medaille Sainte-Claire Deville 1979
* det slovakiske vitenskapsakademis æresmedalje 1979 og gullmedalje 1990
* æresprofessor ved den tekniske høyskolen i Shenyang, Kina 1980 og  «Al-professor» ved Empresa Nacional del alumino S.A. «Espania» i 1982
* flere utenlandske krigsmedaljer.
* Verdensbankens internasjonale ekspert på produksjon av lettmetaller
* Det Kongelige Norske Videnskabers Selskab innvalgt 1961
* Norges Tekniske Vitenskapsakademi medlem 1962
* Det Norske Videnskaps-Akademi innvalgt
* det tyske vitenskapsakademiet i Berlin, innvalgt

## Utgivelser
* 

## Referanser


## Eksterne lenker
* Kai Grjotheims privatarkiv finnes ved NTNU Universitetsbiblioteket
Fundraising Norge

**Fundraising Norge** (tidligere **Norges Innsamlingsråd**) er en norsk paraplyorganisasjon for frivillige og ideelle organisasjoner som reglermessig skaffer innteker til sin virksomhet gjennom å samle inn penger eller skaffe midler fra institusjonelle givere. Organisasjonen ble stiftet i 1994 og het da Forum for Innsamlingsorganisasjoner (FIO). Hovedoppgavene er å arbeide for gunstigere rammevilkår for organisasjoner som arbeider med innsamling, fremme etisk regelverk og tilby kurs for utvikling. Fundraising Norge er den nasjonale kunnskapsarens for fundraising i Norge.   

Siri Nodland har vært generalsekretær siden 2021. Organisasjonen har fire ansatte og holder til i SoCentral-miljøet på Sentralen i Øvre Slottsgate i Oslo Sentrum. Per mars 2025 teller organisasjonen 147 medlemmer. I tillegg har flere bedrifter tegnet medlemskap i Fundraising Norge gjennom deres modell for leverandørmedlemskap.   

Fundraising Norge har et nært samarbeid med Innsamlingskontrollen i Norge. 

## Referanser


## Eksterne lenker
* Offisielt nettsted
Jane Eyre

***Jane Eyre*** er en roman fra 1847 av den engelske forfatteren Charlotte Brontë, først utgitt under pseudonymet *Currer Bell*.

Romanen skildrer en foreldreløs kvinnes oppvekst og voksenliv. *Jane* får ansettelse som huslærer hos den bryske *Edward Rochester*, som hun forelsker seg i, men forlater da hun oppdager at han har sin tidligere kone, som er gal, innesperret på sin herregård. Etter at ekshustruen brenner ned godset, blinder Edward og tar sitt eget liv, vender Jane tilbake og gifter seg med ham.

Et hovedtema i romanen er Janes forsøk på skape en egen selvstendighet, uavhengig av ekteskap, religion og omgivelsenes vurderinger. Romanen har et tydelig preg av gotisk roman i stilen etter Ann Radcliffe, men er også et første steg i retning av realismen og viktoriatidens litteratur.

## Filmatisering
Boken er filmatisert om lag 20 ganger. I den amerikanske stumfilmen Jane Eyre, ble hovedrollen spilt av Marie Eline. I 1943-versjonen av Orson Welles hadde Elizabeth Taylor rollen som Janes venninne. I 1996-versjonen av Franco Zeffirelli spilte Anna Paquin rollen som Jane Eyre som barn, og Charlotte Gainsbourg den voksne Jane. I Cary Fukunagas film fra 2011 spilles hovedrollene av Mia Wasikowska og Michael Fassbender.

## Referanser
Bernt Øksendal

**Bernt Karsten Øksendal** (født 10. april 1945 i Fredrikstad) er en norsk matematiker, kjent for sine arbeider i stokastisk analyse.
## Utdanning
__NOTOC__
Etter cand.real. fra Matematisk institutt (UiO) under Otte Hustad tok han Ph.D. ved University of California, Los Angeles 1971 på avhandlingen *Peak Sets and Interpolation Sets for Some Algebras of Analytic Functions* med Theodore Gamelin som veileder. 
## Jobb
Ved Agder distriktshøgskole jobbet han som førsteamanuensis fra 1973, inntil han i 1983 gikk til Universitetet i Oslo igjen, forfremmet til professor ved i 1991. Han ble også professor II ved Norges Handelshøyskole i 1992. I tiden 1992–96 var han VISTA-professor (Statoil/NAVF-forsker).

I 2017 er han professor emeritus ved UiO.

## Verv og utmerkelser
* Norsk matematikkråd, formann 1987–89
* Fridtjof Nansens belønning for fremragende forskning 1996
* Det Norske Videnskaps-Akademi innvalgt 1996
* Det Kongelige Norske Videnskabers Selskab innvalgt 2002
* European Research Council's Advanced Grant 2009 på 16 millioner kroner for 5-årsprosjektet "Innovations in Stochastic Analysis and Applications"
* Forskningsprisen ved Universitetet i Oslo  2014
* Vitenskapelig leder for forskningsprogrammet Challenges in Stochastic control, Information and Applications (STOCONINF) 2016–2020
* Æresdoktor ved Norges Handelshøyskole i Bergen  2017

## Utgivelser
* 
* 
* 
* 
## Referanser
Adelotypa

***Adelotypa*** er en slekt av dagsommerfugler som tilhører familien Riodinidae.

## Utseende
Små til middelsstore, gjerne brunlige sommerfugler. Oversiden er ofte brun, med den bakre delen av bakvingen skinnende hvit, eller brun med et hvitt tverrbånd som går over begge vingepar.
De brune feltene kan ha en blå, metallisk glans.

## Levevis
Disse sommerfuglene lever i skog, gjerne tropisk regnskog.

## Utbredelse
Slekten er utbredt i Sør-Amerika, fra Guyana i nord til Paraguay og det sørlige Brasil i sør.

## Systematisk inndeling
Tidligere ble betydelig flere arter regnet til denne slekten. Arter som inntil nylig ble regnet til *Adelotypa* plasseres i dag i slektene *[[Harveyope]]*, *[[Hallonympha]]*, *[[Livendula]]* og *[[Minotauros (sommerfugl)|Minotauros]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Nymphidiini 
**************** Slekten ***Adelotypa*** Warren, 1895
***************** *[[Adelotypa annulifera]]* Godman, 1903
***************** *[[Adelotypa argiella]]* (Bates, 1868) – Brasil
***************** *[[Adelotypa asemna]]* (Stichel, 1910) – Bolivia og Brasil
***************** *[[Adelotypa bolena]]* (Butler, 1867) – Brasil og Paraguay
***************** *[[Adelotypa borsippa]]* (Hewitson, [1863]) – Brasil
***************** *[[Adelotypa curulis]]* (Hewitson, 1874) – Ecuador og Bolivia
***************** *[[Adelotypa malca]]* (Schaus, 1902) – Brasil
***************** *[[Adelotypa mollis]]* (Butler, 1877) – Brasil
***************** *[[Adelotypa penthea]]* (Cramer, [1777]) – Fransk Guyana, Guyana, Surinam, Brasil og Peru
***************** *[[Adelotypa trinitatis]]* (Lathy, 1932) – Trinidad og Tobago og Ecuador

## Kilder
* Brower, A.V.Z. (2011) *Adelotypa* på *Tree of life* http://tolweb.org/Adelotypa/
* Markku Savela's Lepidoptera and some other life forms: Sjekkliste over artene. Hentet 4.2. 2012
* Butterflies of Amazonia – *Adelotypa annulifera* http://www.learnaboutbutterflies.com/Amazon%20-%20Adelotypa%20annulifera.htm

## Eksterne lenker
* 
* Bilde av ''Adelotypa penthea''
Tess av slekten D’Urberville

***Tess av slekten D'Urberville*** (engelsk: *Tess of the d'Urbervilles*) er en roman fra 1891 av den engelske forfatteren Thomas Hardy (1840–1928).

Hovedpersonen *Tess Durbyfield* er eldst av åtte barn i en fattig familie. Den drikkfeldige faren har fått vite av landsbyprsten at han nedstammer fra den fine slekten d'Urberville. Da hesten deres dør, blir Tess tvunget til å oppsøke de antatt rike slektningene, og be om penger til en ny hest. Navnet og eiendommen brukes nå imidlertid av andre, og Tess blir voldtatt av sønnen i huset, *Alec d'Urberville*. Hun får sønnen *Sorrow*, som dør som spedbarn, men blir fortsatt tvunget til å være Alecs elskerinne. 

Tess får en ny start som budeie i et annet grevskap, hvor hun blir kjent med den rettskafne prestesønnen *Angel Clare*. De blir gift, og hun forteller om sin fortid. Mens Angel er bortreist blir Tess oppsøkt av Alec. Hun myrder i Alec i fortvilelse, og blir henrettet. 

Boken er filmet et par ganger, senest *[[Tess (film)|Tess]]* (1979) av Roman Polanski med Nastassja Kinski og av BBC i 2008 med Gemma Arterton i tittelrollen.

## Referanser
Ole Didrik Lærum

**Ole Didrik Lærum** (født 23. april 1940 i Bærum, død 24.&nbsp;januar 2023 på Voss) var en norsk lege og kreftforsker som var professor i patologi ved Haukeland universitetssykehus fra 1980 til 2010. Lærum døde av kreft.

## Bakgrunn
Han vokste opp på Voss og tok examen artium i 1959 ved Voss landsgymnas. Hans far, bestefar og oldefar var alle leger på Voss.

## Medisiner
Han ble cand.med. i 1965, og fullførte den medisinske doktorgraden i 1969. Han spesialiserte seg innen patologi ved Rikshospitalet.

Fra 1974 jobbet han for Gades Institutt i Bergen som dosent i eksperimentell patologi og onkologi, og professor fra 1980.

## Prorektor og rektor ved UiB
Han var prorektor ved Universitetet i Bergen fra 1984 til 1989, og rektor samme sted i treårsperiodene 1990–1992 og 1993–1995. Senere var han en av flere ledende professorer i nettverket Fritt akademia, som ble dannet i 2003 som en protest mot regjeringen Bondeviks forslag til ny lov om universiteter og høyskoler.

## Bibliografi (utvalg)
Lærum publiserte rundt 350 vitenskapelige artikler og utga rundt 20 bøker om ulike emner. I 1991 – mens han var rektor ved Universitetet i Bergen – ga han ut debattboken *Forskning til frokost : tanker om forskningsformidling*.

Blant hans seneste utgivelser var en biografi om hans onkel og navnebror, sivilingeniøren Ole Didrik Lærum (1901–1972); boken ble utgitt i 2015.

I 1990 ga han sammen med Nils Georg Brekke et kulturhistorisk verk om røykstue med fokus på hjembygden Voss der det er bevart over 100 slike bygg. Lærum gjorde selv mye av oppmålings- og registreringsarbeidet. I 1991 ga han ut en biografi om spelemannen Sjur Helgeland fra Vossestrand. I 1989 ga Lærum ut biografi om treskjærer og spelemann Magnus Dagestad fra Voss. Lærum arbeidet med å ta vare på minnet etter kunstnerne Knud, Nils og Brynjulf Bergslien.

## Verv og utmerkelser
* 1976: Leiv Kreyberg-prisen
* 1978: Anders Jahres medisinske pris for yngre forskarar «for hans eksperimentelle undersøkelser over kontroll av cellevekst og utvikling av kreft»
* 1981: innvalgt i Det Kongelige Norske Videnskabers Selskab
* 1988: Norges almenvitenskapelige forskningsråds (NAVFs) pris for populær innsats
* 1991: innvalgt i Det Norske Videnskaps-Akademi
* 1993: Paul Harris Fellow fra Bergenhus
* 1994: storridder av Islands Falkeordenen
* 1996: kommandør av St. Olavs Orden
* 2001: innvalgt i Academia Europaea
* 1993: Norges forskningsråd, styreformann
* ?: styremedlem i Norges almenvitenskapelige forskningsråd
* 2008: æresdoktor ved Københavns universitet og Carol Davila-universitetet i București
* 2007: Meltzerfondets pris for fremragende forskningsformidling – delt med Siri Meyer
* 2008: Norges forskningsråds formidlingspris

## Referanser


## Eksterne lenker
*
Mads Rask

**Mads Rask** (født 1987) er en kampsportutøver fra Fredrikstad.

Rask har drevet med judo, kickboksing, jujutsu og karate og har sort belte i de to sistnevnte. Han har mer enn ti NM-titler i kickboksing, samt er to ganger nordisk mester i jujutsu.
Han har vunnet kongepokal i både kickboksing (2009) og jujutsu (2014).

Rask vant *[[Norges beste fighter]]* i Thailand i 2012. Han slo Alexander Jacobsen (7 x norgesmester i boksing) i semifinalen. I finalen slo han Joakim Aardalen (9 NM-gull i bryting + 2 ganger nordisk mester)

## Referanser
Academia Europaea

**Academia Europaea** (stiftet 1988 ved Cambridge University) er en uavhengig organisasjon med  innvalgte medlemmer (per 2021) innen vitenskap og dens formidling fra 35 europeiske og 8 ikke-europeiske land.  Her fins over 70 nobelprisvinnere og noen få titall norske, som Ole Didrik Lærum, Per Andersen, Gro Harlem Brundtland, Trond Helge Torsvik, Kjersti Fløttum og Sjur Olsnes.
Institusjonen utgir tidsskriftet *European Review*.

Initiativet til i Academia Europaea kom fra forskere og vitenskapsfolk selv, begrunnet i behovet for et vitenskapsakademi uavhengig av nasjonale grenser i Europa, som favner alle vitenskapelige fagdisipliner. I dag er det 4796 medlemmer fra hele Europa i Academia Europaea. Søkernes faglige meritter blir vurdert før opptak, i 2021 ble 361 nye medlemmer valgt inn. Academia Europaea (AE) har en lang rekke av Europas mest anerkjente forskere som medlemmer, bl.a. over 70 Nobelpris-vinnere.

## Bergen Knowledge Hub
Academia Europaea Bergen Knowledge Hub, forkortet AE-Bergen Knowledge Hub, er det nordligste knutepunktet i Academia Europaea.

Knowledge Hubs er Academia Europaeas verktøy for regional virksomhet. AE Bergen Knowledge Hub dekker Norden og Baltikum og har særlig ansvar for tema som: Vitenskapelig rådgivning for politikkutforming, marine og maritime forhold, polare forhold, bærekraft, klima og omstilling i tillegg til den nordiske velferdsmodellen. Universitetet i Bergen er vertskap for Huben (siden 2016). Den nåværende kontrakten mellom AE-Bergen og UiB gjelder frem til 2025. Knowledge Hub ledes av professor Eystein Jansen, tidligere direktør for Bjerknessenteret for klimaforskning.

Ved siden av Bergen er det «huber» i Cardiff, Barcelona, München, Budapest, Wroclaw og Tbilisi.   

## Referanser
Giedo van der Garde

**Giedo van der Garde** (født 25. april 1985 i Rhenen, Nederland) er en nederlandsk racerfører. Han kom i 2011 på femteplass i GP2-mesterskapet, hvor han har konkurrert siden 2009. I 2008 vant han Formel Renault 3,5 liter-mesterskapet. I  var han test- og reservefører for Formel 1-teamet Caterham, og i  fikk han fast førersete i samme team.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Eksterne lenker
* 
*
Niels Gråbøl

**Niels Gråbøl** (født 11. august 1966) er en dansk filmregissør som blant annet er kjent for filmene *Møv og Funder* 1991 og *Det store flip* (1997). Han har dessuten regissert avsnitt av TV-seriene *Forsvar*, *Landsbyen* og *[[Klovn (tv-serie)|Klovn]]*.

## Familie
Han er bror til skuespillerinnen Sofie Gråbøl. I perioden 1992–1998 var han gift med skuespillerinnen Ditte Gråbøl.

## Referanser


## Eksterne lenker
* 
*
BMW IIIa

**BMW IIIa** var en tysk seks-sylindret, vannavkjølt flymotor med en enkel overliggende kamaksel og et slagvolum på 19,1 liter. Motoren var den første som ble utviklet av BMW GmbH. Den ble produsert fra slutten av 1917, og var sterkere og gav de tyske jagerflyene bedre ytelse enn lignende allierte jagerfly, spesielt i store høyder. Motorens store suksess la grunnlaget for BMWs fremtidige suksess. 

## Anvendelser
BMW IIIa ble brukt i følgende flytyper:
* Aero A.18
* Aero A.26
* Aero Ae 04
* Fokker C.I
* Fokker D.VII
* Junkers F.13
* Dobi-III

## Spesifikasjoner (BMW IIIa)

## Referanser


## Eksterne lenker
* 
* Die Geschichte der BMW Flugmotoren − BMW Group 
* BMW IIIa – BMW Group 
* BMW-IIIa engine – buehlfield.info
Henry Karlsen

**Henry Nikolai Karlsen** (1912–1975) var en norsk politiker for Arbeiderpartiet. Han var Finnmarks første fylkesordfører.

Karlsen begynte som så mange andre på den tid sitt virke i fiskebåten. Men han kom meget tidlig med i det politiske liv, og hadde ved sin død bak seg 40 års medlemskap i Det norske Arbeiderparti. Etter frigjøringen av Finnmark ble han innvalgt som medlem av Nord-Varanger kommunestyre. Her ble han valgt til ordfører i 1946 og satt med vervet fram til kommunen i 1964 ble slått sammen med Vadsø. Deretter var han ordfører i nye Vadsø kommune til 1972, da han selv ba om å bli fritatt. 

Han ble valgt som medlem av fylkesutvalget i 1952, og i 1963, da bykommunene ble tilsluttet fylkeskommunene, ble han Finnmark fylkeskommunes første fylkesordfører. Dette vervet hadde han uavbrutt frem til sin død. Han har også møtt på Stortinget flere ganger som varamann for Arbeiderpartiet i Finnmark. Før kommunesammenslåingen var han ligningssjef, men i den nye felleskommunen ble han sosialsjef. De siste årene var tillitsvervet som fylkesordfører en heldagsstilling. Ved sin død hadde han også en lang rekke med styreverv, blant annet formann i Finnmarks fylkes Kraftforsyning og medlem av representantskapet i Norges Bank. Da fylkeskommunen bygde nytt bygg i Vadsø, ble parkområdet rundt bygget gitt navnet Henry Karlsens plass.

Henry Karlsen var gift med Dagmar Elise (pikenavn: Klogh) (1910–1997). Han var sønn av fisker Hilmar Martin Karlsen (1879–1953) og Albertine Bergitte Andreassen (1878–1965).

## Kilder
* Stortinget.no - biografi

## Eksterne lenker
*
Davide Rigon

**Davide Rigon** (født 26. august 1986 i Thiene i provinsen Vicenza, Italia) er en italiensk racerfører. Han vant Superleague Formula-mesterskapet i 2008 og 2010, og har også konkurrert i GP2. I  er han testfører for Formel 1-teamet til Ferrari.

## Referanser


## Eksterne lenker
* 
* 
* Karrierestatistikk på Driver Database
Myeon

**Myeon** (hangul: , hanja: , RR: Myeon, MR: Myŏn) viser til et administrativt forvaltningsnivå i Sør-Korea og Nord-Korea. 

I Sør-Korea inndeles provinser («do») i «Gun» (fylke) og «Si» (by).

«Gun» og «Si» med færre enn 500.000 innbyggere inndeles i bypregede «Eup» (småby) og mer landlige «Myeon» (distrikt).

Hovedbyen eller byene i et «Gun» er «Eup» som inndeles i «Ri». For å etablere en «Eup» trengs det minst 20 000 innbyggere, færre innbyggere gir status som «Myeon». «Myeon» blir igjen inndelt i «Ri», som har en minimumsbefolkning på 6 000.
Oliver Turvey

**Oliver Jonathan Turvey** (født 1987) er en britisk racerfører. Han kjørte i GP2-mesterskapet i 2010 og 2011, og i 2009 konkurrerte han i Formel Renault 3,5 liter, hvor han kom på fjerdeplass sammenlagt. I  er han testfører for Formel 1-teamet McLaren. 

## Eksterne lenker
* 
*
Ingela Nylund Watz

**Ingela Nylund Watz** (født 1962) er en svensk politiker for Socialdemokraterna, og har vært riksdagsmedlem i Sverige siden 2010. Hun ble valgt inn i riksdagen for Stockholms läns valkrets på plass 284.

Nylund Watz sitter i næringskomiteen, samt at hun er vara i utenrikskomiteen og i Europarådets svenske delegasjon.

Nylund Watz var fra 1999 til april 2010 landstingsråd, samt gruppeleder for Socialdemokraterna i Stockholms läns landsting.

## Referanser


## Eksterne lenker
* 
* 
*
Ingemar Nilsson

**Ingemar Nilsson** (født 1956) er en svensk politiker for Socialdemokraterna. Han var riksdagsmedlem i Sverige fra 2010 til han frasa seg oppdraget som representant i 2021. Han ble valgt inn i riksdagen for Västernorrlands läns valkrets på plass 344.

I riksdagen var Nilsson vara i arbeidsmarkedskomiteen. og næringskomiteen.

## Referanser

 



## Eksterne lenker
* 
* 
*
Liste over fylker i Sør-Korea

**Liste over fylker i Sør-Korea** viser til de ikke-urbane administrative enhetene «Gun» (fylke) i Sør-Korea. De sørkoreanske provinsene («Do») inndeles i «Gun» og i de mer urbane områdene «Si» (by), se egen liste over sørkoreanske byer.

## Fylker
* Busan (Busan Gwangyeoksi; 부산 광역시; 釜山廣域市)
** *Fylke:* Gijang-gun

* Daegu (Daegu Gwangyeoksi; 대구 광역시; 大邱廣域市)
** *Fylke:* Dalseong-gun

* Incheon (Incheon Gwangyeoksi; 인천 광역시; 仁川廣域市)
** *Fylker:* Ganghwa-gun Ongjin-gun

* Ulsan (Ulsan Gwangyeoksi; 울산 광역시; 蔚山廣域市)
** *Fylke:* Ulju-gun

* Gyeonggi (Gyeonggi-do, 경기도, 京畿道)
** *Fylker:* Gapyeong Yangpyeong  Yeoncheon

* Gangwon (Gangwon-do, 강원도, 江原道 eller 남-강원도, 南江原道)
** *Fylker:* Cheorwon Goseong Hoengseong Hongcheon Hwacheon Inje Jeongseon Pyeongchang Yanggu Yangyang Yeongwol

* Nord-Chungcheong (Chungcheongbuk-do, 충청북도, 忠清北道) 
** *Fylker:* Boeun Danyang Eumseong Goesan Jeungpyeong Jincheon Okcheon Yeongdong

* Sør-Chungcheong (Chungcheongnam-do, 충청남도, 忠清南道) 
** *Fylker:* Buyeo Cheongyang Geumsan Hongseong Seocheon Taean Yesan

* Nord-Jeolla (Jeollabuk-do, 전라북도, 全羅北道) 
** *Fylker:* Buan Gochang Imsil Jangsu Jinan Muju Sunchang Wanju

* Sør-Jeolla (Jeollanam-do, 전라남도, 全羅南道) 
** *Fylker:* Boseong Damyang Gangjin Goheung Gokseong Gurye Haenam Hampyeong Hwasun Jangheung Jangseong Jindo Sinan Wando Yeongam Yeonggwang

* Nord-Gyeongsang (Gyeongsangbuk-do, 경상북도, 慶尚北道) 
** *Fylker:* Bonghwa Cheongdo Cheongsong Chilgok Goryeong Gunwi Seongju Uiseong Uljin Ulleung Yecheon Yeongdeok Yeongyang

* Sør-Gyeongsang (Gyeongsangnam-do, 경상남도, 慶尚南道) 
** *Fylker:* Changnyeong Geochang Goseong Hadong Haman Hamyang Hapcheon Namhae Sancheong Uiryeong

## Se også
*Sør-Koreas administrative enheter
*Liste over nordkoreanske fylker
Ellevte slaget ved Isonzo

**Ellevte slaget ved Isonzo** ble utkjempet mellom Italia og Østerrike-Ungarn mellom 18. august og 12. september 1917 på Italiafronten under første verdenskrig. Dette var det ellevte av tilsammen tolv slag ved Isonzo.

Det italienske angrepet var over en front fra Tolmin i de øvre delen av Isonzo-dalen og til Adriaterhavet. Italienerne krysset elven flere steder på midlertidige broer, men hovedangrepet var rettet mot Banjšiceplatået som de måtte erobre for å bringe offensiven videre og kunne bryte de østerriksk-ungarske linjene i to deler ved å isolere støttepunktene på Monte San Gabriele og Monte Ermada.

Etter kraftige og dødelige kamper, lyktes den italienske andre arme under ledelse av Luigi Capello å presse tilbake Borojević' Isonzo-arme og erobret Banjšiceplatået og Monte Santo di Gorizia. Samtidig inntok den italienske tredje arme under ledelse av hertugen av Aosta andre posisjoner. Imidlertid viste det seg at støttepunktene på Monte San Gabriele og Monte Ermada var uinntakelige, og offensiven døde ut.

Etter denne offensiven var begge parter utmattede, og italienerne klarte ikke å reise nye ressurser for å kunne følge opp med et nytt angrep, selv om dette kunne ha blitt avgjørende for dette frontavsnittet. Dermed endte også dette slaget som et blodbad uten betydning. Faldella, Emilio: La grande guerra, vol. I, Milan 1978, pp. 274.

## Referanser


## Videre lesning
*

## Eksterne lenker
*Eleventh Battle of the Isonzo
*Isonzo-slagene, 1915-17 hos FirstWorldWar.com
*Kart over slagmarken ved den italienske fronten hos FirstWorldWar.com
*De 11 Isonzo-slagene hos FirstWorldWar.com
*Fredsmarsjene med Soča Region-stiftelsen. Stiftelsen bevarer, restaurerer og presenterer den historiske og kulturelle arven etter første verdens krig i områdene ved Isonzo-fronten for studie-, turist- og undervisningsformål.
*The Kobarid Museum   (engelsk)
*Društvo Soška Fronta (slovensk)
*Pro Hereditate – omfattende side (engelsk, italiensk, slovensk)
Håvard Lothe Band

**Håvard Lothe Band** er et norsk band etablert i Bergen, tidligere kjent som bare «Håvard Lothe», med vokalist og gitarist Håvard Lothe Lauritsen i front. Bandet skiftet navn i forbindelse med Melodi Grand Prix deltagelse, februar 2012.

## Historie
Frontfigur Håvard Lothe Lauritsen stiftet band høsten 2007, etter å ha spilt med ulike musikere frem til sitt debutalbum, «Live In Concert», 3. september 2007. Med det nye bandet gav han ut sitt andre album, «Dorian Grey» 31. august 2009. Før lanseringsturneen i Norge var Håvard og bandet i Kina og spilte for  mennesker under 11th Asia Arts Festival.

Singelen «Oceans Between» fra «Dorian Grey» har vunnet flere priser, bl.a. Luttprisen 2009 - Årets artist i Sogn og Fjordane og Fylkestoppen 2009 i Sogn og Fjordane.

Bandet deltok i delfinalen i Florø under Melodi Grand Prix 2012, med singelen «The Greatest Day», lisensiert på Universal.

## Bandmedlemmer
### Nåværende medlemmer
*Håvard Lothe Lauritsen (vokal, akustisk gitar)
*Erlend Mongstad (piano, synthesizere, hammondorgel, rhodes) (2007-)
*Thomas Frøyen (slagverk) (2006-)
* (bassgitar, kontrabass) (2007-)

### Tidligere medlemmer
* (cello) (2008-2010)

## Diskografi
### Album
**[[Live In Concert]]*, Reel Noise (Utgitt 3. september 2007)
**[[Dorian Grey]]*, Reel Noise (Utgitt 31. august 2009)

### Singler
*«*[[Goodbye Emily]]*», Reel Noise (Utgitt 6. juni 2009)
*«*[[The Greatest Day]]*», Universal (Utgitt 16. januar 2012)

## Referanser


## Eksterne lenker
*
Isak From

**Isak From** (født 1967) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Västerbottens läns valkrets på plass 203.

Blant komiteene From har sittet i i riksdagen er blant annet kulturkomiteen og utdanningskomiteen.

## Referanser

 


## Eksterne lenker
* 
* 
*
Jan-Olof Larsson

**Jan-Olof Larsson** (født 1951) er en svensk politiker for Socialdemokraterna. Han var riksdagsmedlem i Sverige som erstatter 2001–2002 og ordinært medlem 2002–2017. Han ble valgt inn i riksdagen for Västra Götalands läns västra valkrets på plass 19. Larsson er industriarbeider av yrke.

I riksdagen satt Larsson i miljø- og landbrukskomiteen, samt at han var vara i konstitusjonskomiteen og i Nordisk råds svenske delegasjon.

## Referanser

 


## Eksterne lenker
*
Tour de France 2013

**Tour de France 2013** var den 100. utgaven av Tour de France, og startet den 29. juni 2013 og ble avsluttet på Champs-Élysées i Paris den 21. juli 2013.

Rittets tre første etapper ble gjennomført på Korsika, og den fjerde etappen var en lagtempo i Nice. Rittet hadde to individuelle tempoetapper, én lagtempo, ni flate etapper, fire kuperte og fem fjelletapper. Det var fire avslutninger på toppen av fjell dette året, mot tre forrige år. Nytt av dette året var at deltagerne syklet to ganger opp L'Alpe d'Huez, på den 18. etappen.

## Deltakere
:*Se også [[Liste over utøvere i Tour de France 2013]]*

I tillegg til de 19 WorldTour-lagene var de profesjonelle kontinentallagene Cofidis, Europcar og Sojasun invitert.

Tre norske ryttere stilte til start på Korsika 29. juni. Alexander Kristoff (Katjusja) og Lars Petter Nordhaug (Belkin Pro Cycling Team) fikk sin Tour de France-debut dette året, mens Edvald Boasson Hagen (Sky Procycling) syklet Tour de France for fjerde gang. Kristoff tok en sterk andreplass på den første etappen i debuten. Han endte forøvrig til slutt på femteplass i konkurransen om den grønne poengtrøyen. Etter den syvende etappen lå Boasson Hagen som nummer to i sammendraget, etter flere topp fem-plasseringer, blant annet en andreplass på femte etappe og tredjeplass på lagtempoen. På den tolvte etappen ble han felt i en massevelt et par kilometer før mål. Etter en sykehussjekk ble det konstatert kragebensbrudd, og rudsbygdingen stilte derfor ikke til start på den trettende etappen.

Rittets eldste deltaker var Jens Voigt (41 år), og rittets yngste deltaker var Danny van Poppel (19 år).

## Etapper

## Trøyene dag for dag

## Resultater
*Etter 21. etappe*
### Sammenlagt

### Poengkonkurransen

### Klatrekonkurransen

### Ungdomskonkurransen

### Lagkonkurransen

## Referanser


## Eksterne lenker
*
Morten Harboe

**Morten Harboe** (født 28. mai 1929 i Lavik, død 1. april 2021) var en norsk lege og professor, kjent for sin forskning innenfor immunologi.

Harboe var født i Lavik i Høyanger og vokste opp i Kragerø. I 1947 flyttet familien til Gjøvik hvor han tok examen artium. Han utdannet seg til lege (cand.med.) og disputerte for den medisinske doktorgrad (dr.med.) i 1961 på studier av antistoffers genetikk. I 1972 ble han den første professor i medisinsk immunologi i Norge. Han var ved Institutt for eksperimentell forskning ved Ullevål sykehus 1963-1982 og Institutt for generell og revmatisk immunologi (IGRI) ved Rikshospitalet 1983-1999.

Han sto også bak Armauer Hansen Research Institute (AHRI) som åpnet i Etiopia i 1970 med støtte fra Redd Barna og Direktoratet for utviklingssamarbeid. Hans forskning har vært innenfor immunologi generelt og immunologi ved sykdommene lepra og tuberkulose.

Harboe var dekan ved Det medisinske fakultet ved UiO og leder for Den Norske Kreftforening. Han ble tildelt Anders Jahres medisinske pris for yngre forskere og var utnevnt til ridder av 1. klasse av St. Olavs Orden. Han var også medlem av Det Norske Videnskaps-Akademi.

I en alder av 87 år publiserte han i 2017 en artikkel om proteinet Properdin.

## Verv og utmerkelser
* Anders Jahres medisinske pris til yngre forskere 1968
* Redd Barna, formann 1985
* Den norske kreftforening, leder 1989
* Det Norske Videnskaps-Akademi innvalgt
* St. Olavs Orden, ridder 1. klasse 2000
* dekan ved Det medisinske fakultet (UiO)

## Se også
*Dedekam (slekt)

## Referanser


## Eksterne lenker
* 
* 
*
Porto-Vecchio

**Porto-Vecchio** er en fransk by i Corse-du-Sud og ligger helt sør på øya Korsika. Byen hadde 11 844 innbyggere i 2017. Byen var utgangspunkt for åpningsetappen av den 100. utgaven av Tour de France 2013.

## Referanser


## Eksterne lenker
*
Janne Tenmann

**Janne Tenmann** (født 9. januar 1961) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Hamar Idrettslag.

## Personlige rekorder

## Meritter
### Norgesrekorder
Liste over norgesrekordnoteringer for senior og junior satt av Janne Tenmann.

:* = *Ikke offisielle rekorder.*

### Internasjonale mesterskap
Allround-VM på skøyter deltatt en gang.
:* Keystone 1977.
::* beste resultat 22.-plass sammenlagt i Keystone 1977.

Sprint-VM på skøyter deltatt en gang.
:* Lake Placid 1978.
::* beste resultat 20.-plass sammenlagt i Lake Placid 1978.

Junior-VM på skøyter deltatt i to VM ved to konkurranser.
:* Montréal 1978 i sammenlagt og Grenoble 1979 i sammenlagt.
::* beste resultat 15.-plass sammenlagt i Montréal 1978.

## Referanser




## Eksterne lenker
* 
*  Janne Tenmann på The-Sports.org (mesterskapsresultater)
Ludvig Sollid

:*Artikkelen er om medisinprofessor Ludvig M. Sollid. Se annet sted for geografiprofessor [[Johan Ludvig Sollid]] (1932–2019)*

**Ludvig Magne Sollid** (født 18. september 1962) er en prisbelønt norsk lege, forsker og professor, kjent for sin forskning på cøliaki.

På 80-tallet ble han med i forskergruppene til immunologene Per Brandtzæg og Erik Thorsby. Han mottok dr.med. fra Universitetet i Oslo i 1992 på en avhandling om et vevstype-molekyl han hadde oppdaget, og ble så professor samme sted. Årsakene til cøliaki fant han ut blant annet i samarbeid med Øyvind Molberg. Han ble i 2007 leder for et Senter for fremragende forskning, nemlig Senter for immunregulering (Centre for Immune Regulation, CIR).

## Verv og utmerkelser
* Anders Jahres medisinske pris, delt med professor Rikard Holmdahl fra Karolinska Institutet for deres banebrytende forskning på henholdsvis cøliaki og leddgikt.
* Anders Jahres medisinske pris for yngre forskere, 1998, de 300 000 kroner delt med Lars Fugger, Århus,  "for studier av betydningen av vevstypeantigener for utviklingen av immunologiske sykdommer"
* Det Norske Videnskaps-Akademi innvalgt
* Den 1. Rikshospitalets pris for fremragende forskning på 150 000 kroner i 2002
* Møbiusprisen 2006 fra Norges forskningsråd for banebrytende bidrag til forståelsen av cøliaki.
* The William K. Warren, Jr. Prize 2007 fra Wm. K. Warren Medical Research Center for Celiac Disease, USA, for fremfragende forskning innen cøliaki.
* The Rank Prize 2010 fra The Rank Prize Fund, England, for forskning innen cøliaki, 40 000 pund. 
* Fridtjof Nansens belønning for fremragende forskning 2012
* The 2012 EUG Research Prize, United European Gastroenterology, 100 000 EURO til forskning.
* In November 2018 Expertscape recognized Dr. Sollid as #6 in the world for expertise in Celiac Disease.

## Referanser


## Eksterne lenker

* 
* Ludvig Sollid profil hos Universitetet i Bergen
Pål Olson Grøt

**Pål Olson Grøt** (1812–1906) var rosemaler i Hol i Hallingdal. 

Pål Grøt var født og oppvokst på Nerolshaugen, og på en kiste han har malt til seg selv står det *Paul Olsen Neeraal født den 15de desember 1813.* Han var nok eldre enn han selv trodde for etter kirkeboka er han døpt 13. desember 1812.

Pål Grøt var trolig elev av Nils Bæra i Ål og ble en av de sentrale rosemalerne i Hol. Malingen hans har mange fellestrekk med malingen til sambygdingen Torstein Sand. Disse to ser ut til å ha påvirket hverandre både i motiv valg og i teknikk, og begge ble viktige forbilder for samtidige og senere rosemalere i Hol. Pål Grøt har malt mange ølboller med stor variasjon og fantasirikdom. Kistemalingen hans har oftest ett grunntema og midtmotivene er gjerne dyrefigurer eller hus.

Fra tidlig i 1830-årene har han rosemaling som hovedyrke, men han var også en dyktig snekker og treskjærer. I 1852 kjøpte han gården Grøt i Hovet, og tok navnet derfra slik skikken var på denne tiden. Som maler hadde han sin mest produktive periode i 1840- og 50-årene.

Pål Grøt er representert i samlingene på Hol Bygdemuseum, Hallingdal Museum, Drammens Museum og Norsk Folkemuseum.

## Litteratur
* Ellingsgard, Nils (1978): *Rosemaling i Hallingdal*. Oslo. ISBN 82-09-01493-5
* Ellingsgard, Nils (1982): «Pål, Olson Grøt» i: *Norsk kunstnerleksikon* bd. 1. s.807 f. Oslo 1982 ISBN 82-00-05689-9

## Eksterne lenker
* Arbeider av Pål Olson Grøt i DigitaltMuseum
Cătălin Predoiu

**Cătălin Marian Predoiu** (født 27. august 1968 i Buzău i Romenia) er en rumensk politiker, som overtok som utøvende statsminister i Romania etter at Emil Boc trakk seg 6. februar 2012. Tidligere var han landets justisminister.

Cătălin Predoiu gikk ut som jurist fra Universitetet i Bukarest i 1991. Etterpå fullførte han et treningsprogram i forretningsjus ved et advokatfirma i Caen i Frankrike. I perioden 1994 til 2007 underviste Predoiu i forretningsjus ved Universitetet i Bukarest og fullførte en doktorgrad.

29. februar 2008 ble Predoiu justisminister i regjeringen til Călin Popescu-Tăriceanu, en post han hadde til han trådte inn som interimstatsminister i 6. februar 2012.

## Referanser
Kjetil Taskén

**Kjetil Taskén** (født 19. desember 1965) er norsk professor og kreftforsker.

Han vokste opp i Moss, på Sørumsand og Gjøvik, tok den medisinske embetseksamen (cand.med.) i 1991 og den medisinske doktorgraden (dr.med.) i 1994. I sin doktorgradsavhandling behandlet han kreftcellers vekst og så på signalmolekylet Syklisk AMP (cAMP) som kan hemme eller stimulere vekst og spesialisering av celler.

Han ledet Bioteknologisenteret ved Universitetet i Oslo (UiO) i perioden 2003-2026 og Norsk senter for molekykærmedisin fra 2008 til 2018. Han har publisert mer enn 300 vitenskapelige arbeider og har veiledet et stort antall doktorgradstudenter, postdoktorstipendiater og masterstudenter.

Han har fått Jahreprisen for yngre forsker, Kong Olav Vs kreftforskningspris. UiOs innovasjonspris og OUS forskningspris.

Taskén er medlem av Det Norske Videnskaps-Akademi.  

## Utmerkelser
* 2002 Anders Jahres medisinske pris "for kliniske betydningsfulle studier av kroppens immunceller og deres regulering"
* 2016 Kong Olav Vs Kreftforskningspris 

## Referanser
Peter Fitzgerald

**Peter Gosselin Fitzgerald**, født 20. oktober 1960 i Elgin, Illinois, er en amerikansk republikansk politiker. Fitzgerald representerte delstaten Illinois i USAs senat 1999 til 2005.

Fitzgerald avla 1982 sinn grunneksamen ved Dartmouth College, og var så Rotarystipendiat ved Aristotelesuniversitetet i Thessaloniki. Han avla juseksamen i 1986 ved University of Michigan, og arbeidet deretter som forretningsadvokat. Fitzgerald satt ved delstatens senat 1992 til 1998.

Fitzgerald slo den sittende senatoren, Carol Moseley Braun, i senatsvalget 1998, med 50,35% av stemmene, mot Moseley Brauns 47,44%. Han stilte til gjenvalg etter en mandatperiode i Senatet, og ble i 2005 etterfulgt av Barack Obama.

## Referanser


## Eksterne lenker
*
Vegar Leirvik Nesset

**Vegar Leirvik Nesset** (født 14. november 1974) er en norsk sanger og låtskriver fra Trondheim. Han er grunnlegger av bandet Following Bob som er Nessets pseudonym som artist.

Nesset er utdannet ved Trondheim katedralskole, Toneheim Folkehøgskole
og The Liverpool Institute for Performing Arts (LIPA).

## Historie
I 1997 flyttet Nesset til England for å fullføre treårig musikkstudie ved LIPA. Det var her han fant ut at «musikk ikke bare er en levemåte, men selve livet».

I løpet av sin karriere har han deltatt i flere musikalske prosjekter som; rollen som Charlie i musikalen «Tonight» ved West End (London) og rollen  som "Parson Nathaniel" i sceneversjonen av musikalen «The War of The Worlds» (Klodenes kamp) i Liverpool.
Han har turnert i Skottland, Tyskland og Norge med band som "Shadows and Lights" (en Joni Mitchell tribute), B.F.B (et The Beatles tributeband) m.f. Han har opptrådt på tysk tv med B.F.B. og har hatt radiofremføringer på NRK med egne sanger.
Nesset var med i første sesong av The Voice på TV 2, som en del av Sondre Lerches team. Han har sittet i Spellemannprisens jury i ulike kategorier.
 
Våren/forsommeren 2011 var Following Bob i The Chapel Studios i London og spilte inn en CD med egenkomponerte sanger. Nesset sang og spilte akustisk gita og leide inn britiske studiomusikere. Utgivelse i løpet av 2012. 

## Diskografi

Nesset har også gitt ut sanger på norsk som en del av prosjektene «Dialyse» og «Dögnvill» og instrumentalmusikk som «ZIP».

## Eksterne lenker
* Following Bob (hjemmeside)
* Following Bob (MySpace)
Polaråret 1908

## Ekspedisjoner

### Arktis
*Danmarkekspedisjonen 1906–08 under ledelse av Ludvig Mylius-Erichsen.
*Britisk-amerikansk polarekpedisjon 1906–08 til Beauforthavet under ledelse av Ejnar Mikkelsen.
*Frederick Cooks nordpolsekspedisjon 1907–09.
*Robert Pearys nordpolsekspedisjon 1908–09.

### Antarktis
*Nimrod-ekspedisjonen 1907–09 under ledelse av Ernest Shackleton til McMurdo-sundet.
*Charcots andre antarktisekspedisjon 1908–10 under ledelse av franskmannen Jean-Baptiste Charcot til Antarktishalvøya.
*I den antarktiske hvalfangstsesongen 1907–08 opererer én landstasjon (Grytviken), seks hvalkokerier og 15 hvalbåter. Fangsten var 2082 hval.
*I den antarktiske hvalfangstsesongen 1908–09 opererer to landstasjoner, sju hvalkokerier og 16 hvalbåter. Fangsten var 2440 hval.

## Begivenheter og etableringer
*9. mars – Mount Erebus (3794 moh.) bestiges av en gruppe fra Nimrod-ekspedisjonen.
*21. april – Frederick Cook hevder å ha nådd Nordpolen, men kan ikke legge frem bevis.
*21. juli – Storbritannia gjør krav på Sør-Georgia, Sør-Orknøyene, Sør-Shetlandsøyene, Sør-Sandwichøyene og Graham Land.

## Oppdagelser og vitenskapelige resultater
*3. desember – Ernest Shackleton oppdager Beardmorebreen.

## Fødsler
*11. februar – Vivian Fuchs, britisk Anatrktis-utforsker og leder av Samveldets trans-antarktiske ekspedisjon 1955–58.
*7. april – Mikhail Somov, sovjetisk oseanograf og polarforsker.
*1. desember – David Haig-Thomas, britisk ornitolog, polarforsker og roer.
*5. desember – Gerald Ketchum, amerikansk kommandørkaptein og Antarktis-utforkser.

## Dødsfall
*11. mai – Carl Koldewey, tysk Arktis-utforsker.

## Referanser


## Litteratur
*
Operasjonsanalyse

**Operasjonsanalyse** (engelsk: *operational analysis* eller *operations research*, forkortet OR) er et fagfelt for anvendt matematikk hvor man analyserer et praktisk (operativt) optimeringsproblem for å kunne foreta bedre avgjørelser (beslutninger). Det har sin opprinnelse fra krig der man har logistikkutfordringer, altså hvordan man best kan forflytte folk, utstyr og varer under gitte forutsetninger og begrensninger. I analysen brukes kvantitative og matematiske teknikker innen optimering og køteori, såvel som teknikker fra kvalitative fag som psykologi og organisasjonsteori. Fagfeltet anses å ha oppstått under den andre verdenskrig, og har blitt oppsummert som "en vitenskapelig metode for å gi utøvende avdelinger et kvantitativt grunnlag for beslutninger angående operasjonene under deres kontroll". 

## Se også
* Lineær programmering

## Referanser
Where You Lead

«**Where You Lead**» er en amerikansk sang, skrevet i 1970 Carole King og Toni Stern.

Den forekom først på Kings bestselgende LP, *[[Tapestry (Carole King-album)|Tapestry]]* (Ode SP&nbsp;77009), i januar 1971. Sangen var inspirert av Ruts bok, hvor det står: *«Hvor du går, skal jeg følge»*.

Barbra Streisand spilte også inn sangen. Den ble utgitt på singlen Columbia 4-45414 (som nådde hitstatus) i 1971 og på hennes LP, *[[Barbra Joan Streisand (album)|Barbra Joan Streisand]]* (Columbia KC&nbsp;30792) i august samme år. I 1972 ble en liveinnspilling av sangen utgitt på singlen Columbia 4-45626 og på hennes LP, *[[Live Concert at the Forum]]* (Columbia KC&nbsp;31760). Den ble igjen en mindre hit.

Carole King gjeninnspilte «Where You Lead» til den populære TV-serien, *[[Gilmore Girls]]*, med sin datter Louise Goffin. Den ble brukt som seriens temasang.

På sin CD, *[[Love Makes the World#Deluxe edition|Love Makes the World – Deluxe Edition]]* fra 2005, gjeninnspilte King sangen med Louise Goffin. Her hadde den tittelen «Where You Lead I Will Follow». Sangen forekom på live-DC-platen, *[[The Living Room Tour]]*, samme år.

King fremførte sangen med James Taylor på mange av showene på deres felles *[[Troubadour Reunion Tour]]* i 2010.

## Norsk versjon
Bjørg Engh har skrevet en norsk tekst. På norsk bærer den tittelen «Hvor du går».

## Innspilling
*Anne Lise Gjøstøl. Utgitt på LP-platen *[[Ta min drøm]]* (Music for Pleasure MFP&nbsp;50160) i 1972.

## Listeplasseringer
Erviktunnelen

**Erviktunnelen** er en 680 m lang tunnel som ligger i Stad kommune i Vestland. Tunnelen ble åpnet i 1993, og avløste en svingete og rasfarlig strekning langs Ervikstranda. Tunnelen går mellom Haus og Kjølsdalen.

## Se også
* Kjølsdal bru
* Vindfylletunnelen
* Veitunneler i Norge

## Referanser


## Eksterne lenker
* Erviktunnelen på Google StreetView
Kendall Schmidt

**Kendall Francis Schmidt** (født 2. november 1990 i Wichita i Kansas) er en amerikansk skuespiller, sanger og låtskriver. Han er best kjent for rollen som Kendall Knight i tv-serien *[[Big Time Rush]]*. Han har også spilt en del mindre roller i flere fjernsynsprogrammer som *[[ER (TV-serie)|ER]]*, *[[Without a Trace]]*, *[[Phil of the Future]]*, *[[Ghost Whisperer]]* og *[[Frasier]]*.

## Filmografi

## Referanser


## Eksterne lenker
* 
* 
* 
* 
* Official Site of Big Time Rush
Gilbert Houngbo

**Gilbert Fossoun Houngbo** (født 1961) var statsminister i Togo fra 8. september 2008. Han gikk av 12. juli 2012 og ble etterfulgt av Arthème Séléagodji Ahoomey-Zunu.

Den 25. mars 2022 ble Gilbert Houngbo valgt til generaldirektør for Den internasjonale arbeidsorganisasjonen (ILO), med tiltredelse 1. oktober 2022. ILO er en organisasjon underlagt FN. Gilbert Houngbo er ikke bare den første togoleseren, men også den første personen av afrikansk opprinnelse, som er utnevnt til denne stillingen.

## Referanser
James Maslow

**James David Maslow** (født 16. juli 1990) er en amerikansk skuespiller, sanger og danser. Han er best kjent  for sine rolle som James Diamond i Nickelodeons *[[Big Time Rush]]* og er medlem av bandet ved samme navn. Hans far var jødisk, hans mor var katolsk og han ble oppdratt som jøde.

## Filmografi

## Referanser


## Eksterne lenker
* 
* 
* 
*
Säg det med en sång

**«Säg det med en sång»** er en svensk sang, skrevet av Benny Andersson, Björn Ulvaeus og Stikkan Anderson. Lena Andersson deltok med den i *[[Melodifestivalen 1972]]*, hvor den endte på en tredjeplass.

Sangen ble testet på Svensktoppen, hvor den sammenlagt lå i elleve omganger i perioden 9. april-18. juni 1972, med en førsteplass som høyeste plassering.

Den ble utgitt på Polar POS&nbsp;1148. Produsent var Wayne Bickerton. B-siden var «Cecilia».

## Norsk versjon
Gunnar Jørstad har skrevet en norsk tekst. På norsk bærer den tittelen «Si det med en sang».

### Innspilling
*Anne Lise Gjøstøl. Utgitt på LP-platen *Ta min drøm* (Music for Pleasure MFP&nbsp;50160) i 1972.

## Referanser


## Eksterne lenker
* Informasjon på Svensk mediedatabas
Carlos Pena jr.

**Carlos Roberto Pena jr.** (født 15. august 1989) er en amerikansk skuespiller, danser, sanger og låtskriver. Han er best kjent for sin rolle i Nickelodeon-serien *[[Big Time Rush]]* som Carlos García i tillegg til å være medlem av bandet Big Time Rush.

## Tidlige liv
Pena ble født i Columbia i Missouri. Hans far er av spansk og venezuelansk herkomst, mens moren er av dominikansk herkomst. Han vokste opp i Weston i Florida. Han gikk på  Sagemont Upper School. Han var med i lokale produksjoner av *[[Grease (musikal)|Grease]]* og *[[Man of La Mancha]]*. Han hadde også en rolle i American Heritage School, hvor han gikk før han flyttet til Los Angeles for å søke lykken som skuespiller i musikalen *[[Titanic (musikal)|Titanic]]*. I løpet av hans periode i *Titanic* falt han for sang og dans.

## Karriere
Penas første større rolle var en gjestescene i en alder av 15 på *[[ER (TV-serie)|ER]]*, etterfulgt av gjesteroller i *[[Judging Amy]]*, *[[Summerland]]* og *[[Ned's Declassified School Survival Guide]]* samme år.

Mens Pena fortsatt gikk på videregående skole var han med i fjernsynsreklamer for vannpistolmerket Super Soaker, og hans bilde var også på selve pakningen. 

Pena studerte musikalsk teater ved Boston Conservatory når hans manager oppfordret ham til å prøvespille for *Big Time Rush*. Selv om han var motvillig til å gjøre det, sendte han inn en prøvefilm og vant rollen en måned senere. Pena flyttet til Hollywood i august 2009. I 2011 gjorde han en opptrenden i et realityprogram som heter Miller Production.

## Filmography

## Referanser


## Eksterne lenker
* 
* 
* 
*
Sanur (Bali)

**Sanur** (indonesisk: *Pantai Sanur*) er en kyststrekning ved byen Denpasar på det sydøstlige Bali, omkring en halv times kjøring fra Ngurah Rai International Airport, som har vokst til en liten by.

Den nordlige delen av Sanur-stranden ble brukt som landgangssted an nederlandske invasjonsstyrker under den nederlandske inngripen i Bali i 1906. Under 2. verdenskrig var Sanur igjen landgangssted for de japanske styrker som skulle besette Bali.

I dag har Sanur flere feriesteder så som the Medina og Bali Hyatt og er et populære turistmål.

## Galleri

Image:Sanur Beach (boats).jpg|Tradisjonelle fiskerbåter på Sanur-stranden.
Image:Sanur (beach).jpg|Sanur-stranden.